### Resume

Halvårsopfølgning for brugen af kombineret- og fleksibel udlejning i [adresse] samt fleksibel udlejning i [adresse], AAB Vejle.

Jf. udlejningsaftalerne mellem [adresse] og Vejle Kommune giver AAB Vejle hvert halve år en status på brugen af udlejningsværktøjerne i boligforeningen. Hermed følger orienteringen for anvendelse af udlejningsredskaberne for tredje og fjerde kvartal 2021, der danner grundlag for den løbende opfølgning på effekten af anvendelsen af udlejningsredskaber.

### Sagsfremstilling

Baggrund

Anvendelsen af fleksibel udlejning er obligatorisk i hårde ghettoområder (jf. § 60, stk. 4 i almenboligloven), og Teknisk Udvalg godkendte den 14. august 2018 i pkt. 198 fleksibel udlejning i [adresse] (se bilag).

For en ændring af beboersammensætningen i afdelingen godkendte byrådet den 27. februar 2019 i pkt. 50 brugen af kombineret udlejning i [adresse] (se bilag).

For at sikre den fortsatte positive udvikling i beboersammensætningen i [adresse], godkendte Teknisk Udvalg den 22. januar 2021 i pkt. 33 at forlænge aftalen om kombineret udlejning til udgangen af 2021, selvom [adresse] er taget af regeringens ghettoliste (se bilag).

For at bibeholde den gode udvikling i [adresse], godkendte Teknisk Udvalg den 2. oktober 2018 i pkt. 242 anvendelsen af fleksibel udlejning i Løget (afd. 41 og 42) (se bilag).

Kombineret udlejning - AAB Vejle, afd. 29, [adresse]:

![](data:image/png;base64...)

Figur 1: Faktaboks om kombineret udlejning.

![](data:image/png;base64...)

Figur 2: Tabel over kombineret udlejning.

[adresse] oplyser, at der i 3. kvartal 2021 har været 1 afvisning, og i 4. kvartal 2021 har været 2 afvisninger, men at ingen af disse afvisninger har været omfattet af den kommunale anvisningspligt. AAB Vejle oplyser, at der har været 12 lejemål med lejetab i perioden.

Jobcenteret har behandlet 35 ansøgninger i perioden fra den 16. juni 2021 til den 21. december 2021, og heraf godkendt 32 ansøgere og afvist 3 ansøgere.

Jobcenteret har godkendt flere ansøgere, end der oplyst i AAB Vejles opgørelse, idet ansøgerne har takket nej inden kontraktskrivning, selvom der foreligger en godkendelse.

Opsummering af de bevillingsmæssige konsekvenser

Byrådet godkendte den 27. februar 2019 i pkt. 50 de bevillingsmæssige konsekvenser for kombineret udlejning i [adresse] (se bilag).

I pkt. 50 fremgår det, at der er reserveret kr. 100.000 om året i 2019 og 2020. Beløbet overføres løbende til Arbejdsmarkedsudvalget efter anmodning. I samme sag blev der godkendt en tillægsbevilling på 75.000 kr. i årene 2019 til 2021 til tomgangsleje, der kan opstå ved kombineret udlejning i [adresse]. Beløbet er givet som en pulje, der tilbageføres ved overførselssag i 2021, såfremt det ikke anvendes.

Udgifter forbundet med forlængelse af aftalen om kombineret udlejning i [adresse] til den 31. december 2021 er finansieret indenfor tillægsbevillingen.

Fleksibel udlejning - AAB Vejle, [adresse], afd. 29 og Løget Høj, afd. 41 og 42:

![](data:image/png;base64...)

Figur 3: Faktaboks om fleksibel udlejning.

![](data:image/png;base64...)

Figur 4: Tabel over fleksibel udlejning 2. halvår 2021.

![](data:image/png;base64...)

Figur 5: Tabel over fleksibel udlejning 1. halvår 2021.

[adresse] oplyser, at udnyttelsesprocenten for de tre afdelinger beregnes ud fra, hvem der har accepteret en bolig, og hvem der er kommet ind via fortrinsretten for arbejde/uddannelse. Eksempelvis har der i afd. 29, [adresse] i 2. halvår været 29 indflytninger, hvoraf 7 er via fortrinsretten, derved er udnyttelsesprocent for brugen af de fleksible udlejningsregler på 24,14%.

Sammenholdt med 1. halvår 2021 er der sket en stigning i udnyttelsesprocenten for Findlandsparkens afd. 29 fra 11,36% til 24,14%. Årsagen findes i en nedgang i antallet af flytninger set i forhold til andet halvår gående fra 44 flytninger til 29, samtidig har der været en stigning i dem, der opfylder kriterierne for fortrin. Både nedgangen i antal flytninger samt stigning i udnyttelsen af de fleksible udlejningsregler er positivt for den fortsatte udvikling af [adresse].

Afd. 41, [adresse] har haft en nedgang i udnyttelsesprocenten fra 25,81% til 5,26%. Nedgangen skyldes, at antallet af flytninger er faldet og nedgangen i udnyttelsen af fleksibel udlejning.

For afd. 42, [adresse] har der været en nedgang i udnyttelsesprocenten. Antallet af flytninger er forholdsvis uændret, mens udnyttelsen af fleksibel udlejning er faldet.

[adresse] oplyser, at der for afd. 41 og 42 har stabiliesret sig på et normaliseret niveau for udnyttelsen af de fleksible udlejningsregler i forhold til afdelingernes beliggenhed (ikke centralt beliggende, dog tæt på motorvejstilkørsel). AAB Vejle vurderer at så længe, der er borgere, som benytter sig af fleksible udlejningsregler, er det et godt værktøj til at påvirke beboersammensætningen.

[adresse] vurderer samtidigt, at Covid-19 er en fast bestanddel af hverdagen og har indrettet dagligdagen derefter. AAB Vejle vurderer derfor at Covid-19 ikke i samme omfang spiller den samme rolle som tidligere.

Arbejdsmarkedsudvalget bliver tilsvarende orienteret om halvårsopfølgningen på deres møde den 20. januar 2022.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.